Diari Oficial de la Generalitat Valenciana


Sumari del DOGV 9217, del 17-11-2021 (2021/11136)

RESOLUCIÓ de 10 de novembre de 2021, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de l'Olleria.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/11045


Data del document
:   10-11-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de novembre de 2021, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de l'Olleria. [2021/11124]  
El Ple de l'Ajuntament de l'Olleria, en la sessió del dia 19 de maig de 2021, va adoptar l'acord de creació del lloc de tresoreria, reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
L'acord d'aprovació definitiva del pressupost municipal per a l'exercici 2021 i de la plantilla de personal, en la qual s'inclou el lloc de tresoreria com a lloc de nova creació, va ser publicat en el Butlletí Oficial de la Província de València número 121, de 25 de juny de 2021.  
  
Consten en l'expedient els certificats emesos per la secretària de l'Ajuntament de l'Olleria sobre la realització del tràmit d'audiència tant de l'expedient de creació del lloc de tresoreria com de l'edicte d'aprovació del pressupost, sense que s'hi haja presentat cap al·legació en aquest ajuntament.  
Mitjançant un ofici de 29 de juny de 2021, de l'alcaldia de l'Ajuntament de l'Olleria es remet tota la documentació de l'expedient de creació del lloc de Tresoreria i se sol·licita que siga resolt per l'òrgan competent en matèria d'administració local de la Generalitat.  
Vistos els antecedents indicats, i en virtut del que es disposa en l'article 92 bis, apartat 1, de la Llei 7/1985, de 2 d'abril, reguladora de les bases del règim local; en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana (d'aplicació a aquest supòsit, en virtut del que estableix la disposició transitòria tercera, lletra e, en relació amb la lletra a, de la Llei 39/2015, d'1 d'octubre, del procediment administratiu comú de les administracions públiques), i, de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Crear el lloc de tresoreria de l'Ajuntament de l'Olleria, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 10 de novembre de 2021.- El president de la Generalitat, p. d. (R 19.07.2019; DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.